open-index/open-wikipedia-markdown huggingface dataset:
Bathory

**Bathory** — შვედური ბლეკ და ვიკინგური მეტალ ჯგუფი, დაარსებული 1983 წლის მარტში, ველინგბიუში (სტოკჰოლმის რაიონში) გიტარისტ და ვოკალისტ კუორთონის (ნამდვილი სახელი თომას ფორსბერგი) მიერ. ჯგუფმა დიდი გავლენა მოახდინა ბლეკ-მეტალის შემდგომ შემსრულებლებზე და აღნიშნული ჟანრის ერთ-ერთ პიონერად ითვლება, ვენომისა და მერსიფულ ფეიტის გვერდით. ჯგუფის პირველი ოთხი ალბომი ბლეკ-მეტალს განეკუთვნება. 

ალტ=Bathory-ს სადებიუტო ალბომი|მინი|Bathory-ს სადებიუტო ალბომი

## ისტორია 
ჯგუფის დაარსებისას კუორთონი 17 წლის იყო, მას შეუერთდნენ დრამერი ჯონას აკერლუნდი და ბას გიტარისტი ფრედერიკ მელანდერი. კუორთონის განცხადებით ჯგუფის სახელი უნგრელი გრაფინიასა და სერიული მკვლელის, ელიზაბეტ ბატორის სახელისგან მოდის, თუმცა აკერლუნდის თქმით, ჯგუფმა სახელი ვენომის სიმღერა „Countess Bathory“ მიიღო. ჯგუფის შედარებით გვიანი შრომები მხოლოდ კუორთონის მიერაა ჩაწერილი, როდესაც იგი ჯგუფის ერთადერთ წევრი იყო. მათი შედარებით ადრეული სიმღერები კი სატანიზმისა და ოკულტიზმის დიდ გავლენას განიცდიდა, თუმცაღა თავად არასდროს ყოფილა სატანისტური. მსგავს თემებზე წერა ქრისტიანობის წინააღმდეგ ჯანყისთვის იყო გამიზნული და მის კრიტიკას წარმოადგენდა, რაც შემდეგ ბევრმა ბლეკ-მეტალს არტისტმა შეითვისა. 

ჯგუფმა თავისი სადებიუტო და ამავდროულად იგივე სახელწოდების ალბომი *Bathory* 1984 წელს გამოუშვა, რომლის გარეკანის ფოტოდ შავ ფონზე გამოსახული თხა იყო გამოყენებული. ალბომის ადრეული ვერსია ოქროსფერი იყო, კუორთონს მისი გაფორმება ნამდვილი ოქროთი სურდა, თუმცა ეს ძვირი დაჯდებოდა და ვერ განახორციელეს. არსებობის წლებში ჯგუფმა სულ რამდენიმე კონცერტი ჩაატარა, თუმცა შემდგომში საკონცერტო ტურნეებისგან თავი შეიკავა. Bathory-ს მომდევნო სამი ალბომი *The Return……*, *Under the Sign of the Black Mark*, და *Blood Fire Death* კვლავ ბლეკ-მეტალს განეკუთვნებოდა. ჯგუფის ადრეული სტილი მანამდე არსებული მოუტერჰედისა და Black Sabbath-ისას ჰგავდა, თუმცაღა დროთა განმავლობაში ჩამოაყალიბა საკუთარი, შედარებით მელოდიური სტილი, რომელსაც შემდგომ ნორვეგიული ბლეკ-მეტალის სცენაზეც ბევრი იყენებდა. მეოთხე ალბომში,  უკვე გამოჩნდა ჰეროიზმის იდეები, სკანდინავიური მოტივებით, ხოლო მეხუთე ალბომი *Hammerheart* მთლიანად ვიკინგურ მეტალს განეკუთვნებოდა. ეს სტილი ჯგგუფის შემდგომ ალბომებშიც შენარჩუნდა, რამდენიმე გამონაკლისის გარდა, კერძოდ კი *Requiem*-ში (1994) და *Octagon*-ში (1995), რომლებიც თრეშ მეტალს განეკუთვნებოდნენ და *Destroyer of Worlds*-ში (2001), რომლითაც ჯგუფი ბლეკ-მეტალს დაუბრუნდა. ჯგუფმა არსებობა შეწყვიტა 2004 წელს, როდესაც კუორთონი გულის შეტევისგან გარდაიცვალა. მის საპატივსაცემოდ 2006 წელს გამოიცა Bathory-ს საუკეთესო სიმღერათა კრებული. 

ალტ=კუორთონის საფლავი|მინი|კუორთონის საფლავი სანდსბორგის სასაფლაოზე

## დისკოგრაფია 
;სტუდიური ალბომები

* *Bathory* (1984)
* *The Return……* (1985)
* *Under the Sign of the Black Mark* (1987)
* *Blood Fire Death* (1988)
* *Hammerheart* (1990)
* *Twilight of the Gods* (1991)
* *Requiem* (1994)
* *Octagon* (1995)
* *Blood on Ice* (1996) 
* *Destroyer of Worlds* (2001)
* *Nordland I* (2002)
* *Nordland II* (2003)

## რესურსები ინტერნეტში 
*[ Bathory] AllMusic-ზე
*
*

## სქოლიო
კატეგორია:შვედური ბლეკ-მეტალ ჯგუფები
კატეგორია:შვედური თრეშ-მეტალ ჯგუფები
კატეგორია:1983 წელს ჩამოყალიბებული ჯგუფები
კატეგორია:2004 წელს დაშლილი ჯგუფები
კატეგორია:შვედური ვიკინგური მეტალ ჯგუფები
გულიკო გაბაიძე

**გულიკო გაბაიძე** (დ. 14 იანვარი, 1962, ხიხაძირი) — ქართველი პოეტი,ფილოლოგი

## ბიოგრაფია
1996 წელს დაამთავრა ბათუმის შოთა რუსთაველის სახელობის სახელმწიფო პედაგოგიური უნივერსიტეტი ქართული ენისა და ლიტერატურის სპეციალობით.

პერიოდულად იბეჭდებოდა ჟურნალ–გაზეთებში: „ჭოროხი“, „აჭარა“, „აჭარა P.S.“, „ბათუმელები“, „ხულო“, "მთიანეთი“. გამოცემული აქვს ლექსთა კრებულები: „მზე მოვა ვიდრე“ (თანაავტორი), „მგზავრი უქოლგოდ“ (1998) და „მზემ პირჯვარი დაიწერა“ (2014, 2017). წლების განმავლობაში მუშაობდა: ხიხაძირის სამკერვალო–სახელოსნოს გამგე–მკერავად. 1980–1986 წლებში არჩეულ იყო ორი მოწვევის ხულოს რაიონული საბჭოს დეპუტატად.

## ბიბლიოგრაფია
* მზემ პირჯვარი დაიწერა : ლექსები (ავტორი) თბილისი , ივერიონი, 2017 152 გვ. ISBN: 9789941938719
* მგზავრი უქოლგოდ : ლექსები (ავტორი) ბათუმი, აჭარა, 1998 56გვ.

## ლიტერატურა
* საინფორმაციო ცნობარი აჭარაში მოღვაწე მწერალთა შესახებ / შემდგენელი ცისანა ანთაძე ბათუმი, 2019 გვ.27

## რესურსები ინტერნეტში
კატეგორია:დაბადებული 14 იანვარი
კატეგორია:დაბადებული 1962
კატეგორია:ქართველი პოეტები
კატეგორია:ქართველი ფილოლოგები
კატეგორია:საქართველოს შოთა რუსთაველის სახელობის სახელმწიფო პედაგოგიური უნივერსიტეტი
იორდანიშვილი

საკუთარი სახელი *იორდანიშვილი* შეიძლება აღნიშნავდეს ერთ-ერთ შემდეგ პიროვნებათაგანს:

* პეტრე იორდანიშვილი — სპორტსმენი (მოჭიდავე, ბერძნულ-რომაული და თავისუფალი ჭიდაობა)
* სოლომონ იორდანიშვილი — ენათმეცნიერი, ლექსიკოლოგი, ლიტე­რა­ტუ­რის ისტორიკოსი 

კატეგორია:ქართული გვარები
ციალა გაბაშვილი

**ციალა გაბაშვილი** (დ.  6 ნოემბერი, 1908, პეტერბურგი — გ. 18 იანვარი, 1994, თბილისი) — ქართველი არქიტექტორი, ხელოვნებათმცოდნე.

## ბიოგრაფია
1930 წელს დაათავრა საქართველოს პოლიტექნიკური ინსტიტუტი.

1928–1932 წლებში მუშაობდა მშენებლობებზე, 1932–1941 წლებში „საქკომუნპროექტში“, 1936–1940 წლებში მონაწილეობდა ბოლნისის, დმანისის, გუდარეხისა და სხვადასხვა არქეოლოგიურ ექსპედიციებში, 1941–1948 წლებში იყო საქართველოს მეცნიერებათა აკადემიის ვარძიის მუზეუმ-ნაკრძალის დირექტორი. აზომილი და შესწავლილი აქვს ქართული ხუროთმოძღვრების მრავალი ძეგლი (ბოლნისის სიონი, დმანისის, გუდარეხის, სამშვილდის კომპლექსები, ასპინძის რაიონის ძეგლები, ვარძიის კომპლექსი და სხვ.). მიღებული აქვს სახელმწიფო ჯილდოები.

## ჯილდოები
* 1969 – საქართველოს სსრ დამსახურებული არქიტექტორი.

## ლიტერატურა
## რესურსები ინტერნეტში
კატეგორია:დაბადებული 6 ნოემბერი
კატეგორია:დაბადებული 1908
კატეგორია:გარდაცვლილი 18 იანვარი
კატეგორია:გარდაცვლილი 1994
კატეგორია:სანქტ-პეტერბურგში დაბადებულები
ციალა
კატეგორია:ქართველი ხელოვნებათმცოდნეები
კატეგორია:საქართველოს პოლიტექნიკური ინსტიტუტის კურსდამთავრებულები
კატეგორია:ქართველი არქიტექტორები
კატეგორია:საქართველოს სსრ-ის დამსახურებული არქიტექტორები
მაია გაბრიჩიძე

**მაია გაბრიჩიძე** (დ. 28 ივნისი, 1966, თბილისი) — ქართველი მეცნიერი,ქიმიკოსი

## ბიოგრაფია
1990 წელს დაამთავრა საქართველოს პოლიტექნიკური ინსტიტუტის ქიმიური ფაკულტეტი ინჟინერი-ქიმიკოს-მკლევარის კვალიფიკაციით,1994 წელს ამავე ინსტიტუტის ასპირანტურა.

1995–2006 წლებში საქართველოს ტექნიკური უნივერსიტეტის კოროზიის წინააღმდეგ ბრძოლის რესპუბლიკური ცენტრის მეცნიერ – მუშაკი, 2007–2009 წლებში შპს „მაკოტო“–სთან არსებული ცენტრის ხელმძღვანელი, 2009–2011 წლებში საქართველოს ტექნიკური უნივერსიტეტის ქიმიური და ბიოლოგიური ტექნოლოგიების დეპარტამენტის ლაბორატორიის ხელმძღვანელი, 2012 წელს საქართველოს ტექნიკური უნივერსიტეტის მოწვეული ასოცირებული პროფესორი, 2013 წლიდან დღემდე საქართველოს ტექნიკური უნივერსიტეტი, ასოცირებული პროფესორი. ქიმიის მეცნიერებათა დოქტორი (11.02.2009). მრავალი საერთაშორისო სიმპოზიუმის და კონფერენციის მონაწილე. კოროზიონისტი.

## ლიტერატურა
* საქართველოს ტექნიკური უნივერსიტეტის ქიმიური ტექნოლოგიის და მეტალურგიის დეპარტამენტის ვებგვერდი: gtu.ge

## რესურსები ინტერნეტში
კატეგორია:დაბადებული 28 ივნისი
კატეგორია:დაბადებული 1966
კატეგორია:ქართველი ქიმიკოსები
კატეგორია:საქართველოს პოლიტექნიკური ინსტიტუტის კურსდამთავრებულები
Cigarettes After Sex

**Cigarettes After Sex** — ამერიკული ინდი როკ-ჯგუფი. დაარსდა 2008 წელს გრეგ გონზალესის მიერ. მისი თქმით, ის „მეგობრობდა“ ქალთან, რომელიც ხშირად ეწეოდა სიგარეტს და ბენდის სახელიც სწორედ აქედან წარმოიშვა. ჯგუფი ცნობილია თავისი მსუბუქი და მომადუნებელი მუსიკალური სტილით, გონზალესის „ანდროგენული“ ხმით და ტექსტებით, რომლებიც რომანტიკასა და სიყვარულზეა დაფუძნებული.

## ისტორია
ბენდი გრეგ გონზალესმა 2008 წელს ელ-პასოში, ტეხასის შტატში ჩამოაყალიბა.  მან პირველი EP ტეხასის უნივერსიტეტში ყოფნის დროს ჩაწერა, რომელიც 2012 წელს გამოვიდა. გონზალესმა მას "უბრალო შემთხვევა, ერთგვარი ექსპერიმენტი" უწოდა. ამის შემდეგ ბენდი პოპულარული გახდა Youtube-ზე, რასაც მოჰყვა ცოცხალი წარმოდგენები ევროპაში, აზიასა და ამერიკის შეერთებულ შტატებში. 2017 წლის 9 ივნისს ჯგუფმა სადებიუტო სტუდიური ალბომი „Cigarettes After Sex“ გამოუშვა.

2019 წლის 25 ოქტომბერს გამოვიდა ჯგუფის მეორე სტუდიური ალბომი „Cry“ და სინგლი "Heavenly".

2020 წელს ჯგუფმა გამოუშვა სინგლი "You're All I Want"; ორი წლის შემდეგ, 2022 წლის ნოემბერში კი სინგლი სახელწოდებით "Pistol".

ჯგუფის უახლესი სინგლი, "Bubblegum" 2023 წლის ივლისში, "Stop Waiting"-თან ერთად გამოვიდა.

## წევრები
### ამჟამინდელი წევრები
* გრეგ გონზალესი — ვოკალი, ელექტრო გიტარა, აკუსტიკური გიტარა, ბას გიტარა, სიმღერების ავტორი
* რენდალ მილერი — ბას გიტარა
* იაკობ ტომსკი — დასარტყამი

### ყოფილი წევრები
* ფილიპ ტუბსი — კლავიში, ელექტრო გიტარა
* გრეგ ლეა — დასარტყამი
* სტივ ჰერადა — კლავიში
* ემილი დევისი — აკუსტიკური გიტარა

## დისკოგრაფია
* *Cigarettes After Sex* (2017)
* *Cry* (2019)
* ''X's'' (2024)

## რესურსები ინტერნეტში
* 

## სქოლიო
კატეგორია:ამერიკული როკ-ჯგუფები
კატეგორია:ამერიკული ინდი როკ-ჯგუფები
კატეგორია:2008 წელს დაარსებულები
კატეგორია:შუგეიზინგ ჯგუფები
კატეგორია:Cigarettes After Sex
სამაცივრე კონტეინერი

[მინი|[Maersk Line სამაცივრე კონტეინერი ნახევრადმისაბმელიან სატვირთო მანქანაზე.]]
**სამაცივრე კონტეინერი** ან **რიფერი** () — კონტეინერის მოდელი ან სატრანსპორტო კონტეინერი, რომელიც გამოიყენება ინტერმოდალურ სატვირთო გადაზიდვებში და შეუძლია მალფუჭებადი ტვირთის, როგორიცაა ხილი, ბოსტნეული, ხორცი და სხვა მსგავსი პროდუქტების ხელოვნური გაგრილება და საჭირო შენახვის ტემპერატურის რეჟიმის უზრუნველყოფა.ვინაიდან ასეთ კონტეინერებს აქვთ ჩაშენებული სამაცივრო და გათბობის განყოფილება, ისინი საჭიროებენ ელექტრო კავშირს. გზაზე ტრანსპორტირებისას მისაბმელით ან სარკინიგზო ვაგონით, ისინი შეიძლება დენის წყაროს ღებულობდეს დიზელის გენერატორებიდან, რომლებიც მიმაგრებულია კონტეინერზე. სამაცივრე კონტეინერებს შეუძლიათ აკონტროლონ ტემპერატურა −65 °C-დან (−85 °F) 40 °C-მდე (104 °F).

## სქოლიო 
კატეგორია:სატვირთო ვაგონები
კატეგორია:ინტერმოდალური ტრანსპორტი
ბანკურის ოლქი

**ბანკურის ოლქი** ― ინდოეთის შტატ დასავლეთ ბენგალის ადამინისტრაციული ერთეული. შედის მედინიპურის დანაყოფში, რომელიც ერთ-ერთია დასავლეთ ბენგალის 5 ადმინისტრაციული დანაყოფიდან. ბანკურის ოლქს ჩრდილოეთიდან პურბა-ბარდჰამანის ოლქი და დასავლეთ ბარდჰამანის ოლქები ესაზღვრება, დასავლეთიდან ― პურულიის ოლქი, სამხრეთიდან ― ჯჰარგრამისა და დასავლეთ მედინიპურის ოლქები, ხოლო აღმოსავლეთიდა ― ჰუგლის ოლქის ნაწილი. ბანკურის ოლქის ჩრდილოეთ ნაწილში მდინარე დამოდარი მიედინება, რომელიც ბანკურს ბურდვანის ოლქისგან გამოჰყოფს. ოლქის დედაქალაქი ქალაქ ბანკურში მდებარეობს.

ოლქს „აღმოსავლეთიდან ბენგალის ვაკეებისა და დასავლეთით ჩოტა-ნაგპურის პლატოს დამაკავშირებლად“ მოიხსენიებენ. ოლქის აღმოსავლეთით და ჩრდილო-აღმოსავლეთით ალუვიური ვაკეებია გაშლილი, ხოლო დასავლეთით ხმელეთის ზედაპირი მაღლდება და კლდოვანი ბორცვების ტალღოვან რელიეფს ქმნის.

ბანკურის რაიონი დასავლეთ ბენგალში, მალაბჰუმის ისტორიული (მალის სამეფო) სამეფოს ცენტრი იყო და გვიანი შუა საუკუნეების ისტორიული და კულტურული ღირსშესანიშნაობებითაა ცნობილი. ვიშნუიზმმა, რომელმაც XVII საუკუნეში მალის სამეფოს ოფიციალური რელიგიის სტატუსი მიიღო, რეგიონის კულტურის ჩამოყალიბებაზე დიდი გავლენა იქონია. 1765 წელს მალის საეფო ბრიტანეთის ოსტინდოეთის კომპანიამ დაიპყრო და თანამედროვე ბანკურის ოლქი 1881 წელს ჩამოყალიბდა. 

## გეოგრაფია
ბანკურის ოლქი მედინიპურის დანაყოფის ნაწილია. ოლქი ჩრდ. 22° 38’ განედიდან 23° 38’ განედამდე და აღმ. 86° 36’გრძედიდან 87° 46’ გრძედამდეა გაშლილი. ოლქის ფართობი 6 882 კმ²-ია. ჩრდილოეთიდან და ჩრდილო-აღმოსავლეთიდან ბარდჰამანის ოლქი ესაზღვრება, რომლისგანაც მდინარე დამოდარითაა გამოყოფილი. სამხრეთ-აღმოსავლეთით ოლქს ჰუგლის ოლქი ესაზღვრება, სამხრეთით ― პასჩიმ-მედინიპურის ოლქი, ხოლო დასავლეთით ― პურულიის ოლქი. ოლქს „აღმოსავლეთიდან ბენგალის ვაკეებისა და დასავლეთით ჩოტა-ნაგპურის პლატოს დამაკავშირებლად“ მოიხსენიებენ. ოლქის აღმოსავლეთით და ჩრდილო-აღმოსავლეთით ალუვიური ვაკეებია გაშლილი, ხოლო დასავლეთით ხმელეთის ზედაპირი მაღლდება და კლდოვანი ბორცვების ტალღოვან რელიეფს ქმნის. ოლქის დიდი ნაწილი ჯუნგლებითაა დაფარული. რაც თითქმის ლიეტუვის მოსახლეობის ან აშშ-ის შტატ კონექტიკუტის მოსახლეობის ტოლია. ინდოეთის 739 ოლქს შორის ბანკურა მე-80 ადგილზეა მოსახლეობის რაოდენობის მიხედვით. ოლქის მოსახლეობის სიმჭიდროვე 523 ადამიანია 1 კვ. კმ-ზე.  2001-2011 წლებში მოსახლეობის ზრდის ტემპი 12.64%-ს უდრიდა. ყოველ 1 000 კაცზე 954 ქალი მოდის. მოსახლეობის წერა-კითხვის ცოდნის დონე 70.95%-ის ტოლია. მოსახლეობის 8.33% ურბანულ ტერიტორიებზე ცხოვრობს.

## რესურსები ინტერნეტში
*Official website

## სქოლიო
კატეგორია:დასავლეთ ბენგალის ოლქები
პალეტი

მინი|სტანდარტული ხის პალეტი.
**პალეტი** () ან **პადონი** () — არის ბრტყელი სატრანსპორტი კონსტრუქცია, რომელიც სტაბილურად იჭერს საქონელს ჩანგლიანი დამტვირთველის, ხელის სატვირთველის თუ კრანის მეშვეობით დატვირთვისას. საქონელი სატვირთო კონტეინერში ხშირად მოთავსებულია პალეტებზე, რომელიც დამაგრებულია და შეფუთულია ფირებით. XX საუკუნეში მისი გამოგონების დღიდან, მისმა გამოყენებამ მკვეთრად ჩაანაცვლა შეფუთვის ძველი ფორმები, როგორიცაა ხის ყუთი და ხის ბარელი, რადგან ის კარგად მუშაობს თანამედროვე შეფუთვასთან, როგორიცაა გოფრირებული ყუთები და ინტერმოდალური კონტეინერები, რომლებიც ჩვეულებრივ გამოიყენება ნაყარი გადაზიდვისთვის. გარდა ამისა, პალეტის საყელოები შეიძლება გამოყენებულ იქნას პალეტებზე განთავსებული ნივთების დასაყრდენად და დასაცავად.

პალეტები ასევე შეიძლება დამზადდეს პლასტმასის, ლითონის, ქაღალდისა და გადამუშავებული მასალებისგან.

## ლიტერატურა 
* Yam, K. L., *Encyclopedia of Packaging Technology*, John Wiley & Sons, 2009, 

## რესურსები ინტერნეტში 
* 

კატეგორია:შეფუთვა
კატეგორია:სატვირთო ტრანსპორტი
კონსტანტინე ებანოიძე

**კონსტანტინე ებანოიძე** (დ. 10 მაისი, 1904, ქუთაისი — გ. 1953)) — ქართველი ინჟინერი.

## ბიოგრაფია
1930 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი.

1930–1931 წლებში მუშაობდა ამიერკავკასიის გზატკეცილების სამმართველოში საძიებო პარტიის უფროსად, 1931–1933 წლებში საქართველოს შინაგან საქმეთა კომისარიატის გზების განყოფილებაში მთავარ ინჟინრად, 1933–1936 წლებში დასავლეთ საქართველოს N729 საგზაო უბანზე მთავარ ინჟინრად, 1936–1941 წლებში ხელმძღვანელობდა N730 საგზაო–საექსპლუატაციო უბანს, 1941–1946 წლებში საქართველოს შინაგან საქმეთა სამინისტროს განსაკუთრებულ მშენებლობათა განყოფილებას, 1946–1952 წლებში სსრ კავშირის ნავთობის მრეწველობის სამინისტროს საქართველოს N6 და 1952–1953 წლებში საქართველოს სსრ სოფლის მეურნეობის სამინისტროს სამშენებლო სამმართველოებს, მისი მონაწილეობითა და ხელმძღვანელობით აშენდა N34 (ქობულეთის საზაფხულო), N164 (ქუთაისის, კოპიტნარის), N1536 (საგარეჯოს, ალექსეევკის), N1547 (გუდაუთის, ბომბორას) და N1549 (სოხუმის) აეროდრომები.

## ლიტერატურა
*  საქართველოს არქიტექტორთა და მშენებელთა ენციკლოპედია თბ., 2017 გვ.209

## რესურსები ინტერნეტში
კატეგორია:დაბადებული 10 მაისი
კატეგორია:დაბადებული 1904
კატეგორია:გარდაცვლილი 1953
კატეგორია:ქუთაისში დაბადებულები
კატეგორია:ქართველი ინჟინრები
კატეგორია:საქართველოს პოლიტექნიკური ინსტიტუტის კურსდამთავრებულები
ტაჯიკები ავღანეთში

მინი|300x300პქ| ავღანეთის ეთნიკური ჯგუფები
**ტაჯიკები ავღანეთში** მეორე უდიდესი ეთნიკური ჯგუფია თანამედროვე ავღანეთში, სხვადასხვა წყაროების თანახმად 11 -დან 18-მდე  მილიონი ადამიანი. ავღანეთის მოსახლეობაში ტაჯიკების რიცხვის დადგენა მნიშვნელოვან სირთულეებს აწყდება, რადგან ქვეყანაში სისტემატური აღწერები რამდენიმე ათეული წელია არ ტარდება. სხვადასხვა წყარო იძლევა განსხვავებულ შეფასებებს: 27%-დან , 39%-დან  46%-მდე და 56%-მდე ეს შეიძლება იყოს 10-დან 23 მილიონამდე ადამიანი.

ტაჯიკები ავღანეთის 15 პროვინციაში უმრავლესობას შეადგენენ. ავღანეთის პროვინციებში ტაჯიკების წილის შეფასებებია:

* 1) ფანჯშირი - 100%
* 2) ფარვანი - 82%
* 3) კაპისა - 81%
* 4) ბაღლანი - 80%
* 5) ბადახშანი - 80%
* 6) თახარი - 78%
* 7) ბალხი - 73%
* 8) სამანგანი -72%
* 9) ჰერათი - 70%
* 10) ყუნდუზი - 61%
* 11) ღორი - 60%
* 12) ბადღისი - 60%
* 13) სარი-პული - 58%
* 14) ქაბული - 45%
* 15) ბამიანი - 40%

ტაჯიკების მნიშვნელოვანი ჯგუფები ასევე ცხოვრობენ ქვეყნის სხვა პროვინციებში.

## Ენა 
[მარჯვნივ|მინი|350x350პქ| **ავღანეთის ენები** [ნურისტანული ენები, ფაშაი, ბრაუი .]]
ტაჯიკების ენა სპარსული ენა (დარი) ფართოდ გამოიყენება როგორც საერთაშორისო კომუნიკაციის ენა; ეს არა მხოლოდ ავღანელი ტაჯიკების, არამედ ისეთი ეთნიკური ჯგუფების მშობლიური ენა, როგორიცაა ჰაზარელები.

## იხილეთ ასევე 
* ტაჯიკები ამერიკაში
* ტაჯიკები უზბეკეთში
* ტაჯიკები პაკისტანში
* ტაჯიკები ყირღიზეთში
* ტაჯიკები ყაზახეთში
* ტაჯიკები რუსეთში

## სქოლიო 
## ლიტერატურა 
* 
კატეგორია:ავღანეთის ხალხები
ივანე ნაკაშიძე

**ივანე ალექსანდრეს ძე ნაკაშიძე** (დ. 1848 — გ. 1919) — ქართველი თავადი და გენერალ-მაიორი; თავადი ალექსანდრე ნაკაშიძის ვაჟი.

წარმოშობით იყო ნაკაშიძეების თავადური საგვარეულოდან; 1867 წლიდან მიავლინეს მეფის კანვოის (ბადრაგის) კავკასიის ესკადრონში. რუსეთ-თურქეთის ომის წლებში, პლევნის აღებისას მეთაურობდა „მფრინავ“ სანიტარულ რაზმს.

1901 წლის 27 აპრილს მიენიჭა პოლკოვნიკის, 1909 წლის 6 მაისს კი გენერალ-მაიორის სამხედრო წოდება.

1914 წლისთვის ირიცხებოდა საარმიო კავალერიაში. მსახურობდა წითელი ჯვრის უწყებაში, იყო წითელი ჯვრის რუსეთის საზოგადოების მთავარი სამმართველოს წევრი, დაჭრილ და დასხიჩრებულ სამხედრო პირთა შემწეობის გაცემის კომისიის წევრი. ყველანაირად ეხმარებოდა ქართველ სტუდენტობას. მისი წყალობით, მრავალმა მათგანმა შემდგომში მიიღო განათლება სანქტ-პეტერბურგის სამხედრო-სამედიცინო აკადემიაში და დაენიშნა სტიპენდია. ქართველ ახალგაზრდობას არაერთხელ საჯაროდ გამოუცხადებია მისთვის თავისი მადლიერება. 1917 წელს გადადგა სამხედრო სამსახურიდან ავადმყოფობის გამო.

ივანე ნაკაშიძის გარდაცვალების და დაკრძალვის ადგილი უცნობია.

## ჯილდოები
* 1877 — წმ. ვლადიმერის IV ხარისხის ორდენი
* 1911 — წმ. ვლადიმერის III ხარისხის ორდენი
* 1913 — წმ. სტანისლავის I ხარისხის ორდენი
* 1917 — წმ. ანას I ხარისხის ორდენი

## რესურსები ინტერნეტში
* 
* mematiane.ge - შექმენი შენი ისტორია
* Накашидзе Иван Александрович

კატეგორია:დაბადებული 1848
კატეგორია:გარდაცვლილი 1919
კატეგორია:ნაკაშიძეები
კატეგორია:რუსეთის იმპერიის გენერალ-მაიორები
კატეგორია:რუსეთის იმპერიის სამხედრო პირები
კატეგორია:წმინდა ვლადიმერის III ხარისხის ორდენის კავალრები
კატეგორია:წმინდა ვლადიმერის IV ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
კატეგორია:წმინდა ანას I ხარისხის ორდენის კავალრები
ზაირა ვადაჭკორია

**ზაირა ვადაჭკორია** (დ. 9 ივლისი, 1957, ბათუმი) — ქართველი დირიჟორი.

## ბიოგრაფია
1979 წელს დაამთავრა ბათუმის მუსიკალური სასწავლებელი,1984 წელს ვანო სარაჯიშვილის სახელობის თბილისის სახელმწიფო კონსერვატორია (გუნდის დირიჟორობა).

1996 წელს დააარსა აჭარის ქალთა კამერული გუნდი და ამავე წლიდან არის გუნდის დირიჟორი და სამხატვრო ხელმძღვანელი, რეპერტუარი, ქართული: ი. კეჭაყმაძე „მამაო ჩვენო“, „თავსა უფლად ნურვინ ჰგონებ“, „დაღამდება ტყეში ოდეს“, „ალნი“, „აქედანა და შენამდე“, ი. ბარდანაშვილი „მუსიკალური მომენტი“, „ფსალმები“, „დიმპიტაური“, რ. კაჟილოტი საგუნდო მინიატურა, რ. ხორავა „ჩემო ყველავ“, „მეგრული ნანა“, „სახუმარო“, ჯ. ბეგლარიშვილი "Memori", ო. თაქთაქიშვილი „საჭიდაო“, ტ. დარჩია „ალილო“, „შავჩოხიანო“, „წმინდაო ნინო“, მიღებული აქვს საქართველოს დიპლომები, საპატიო სიგელები (1988, 2001, 2004), მიღებული აქვს საგუნდო მუსიკის საერთაშორისო კონკურსის დიპლომი, მედალი, სიგელი (ვარნა–ბულგარეთი, 1997), საგუნდო მუსიკის საერთაშორისო კონკურსის დიპლომი (ანკარა–თურქეთი, 1998), საერთაშორისო სერტიფიკატის (ჰარვარდის უნივერსიტეტი, 2010), „ენა და კულტურა“ ქუთაისის კონფერენცია, საერთაშორისო სერტიფიკატი (2010). აკადემიური გუნდის დირიჟორი, მუსიკის ხელოვნების დოქტორი.

2012 წელს ზაირა ვადაჭკორიამ დაიცვა დისერტაცია მუსიკის ხელოვნების დოქტორის სამეცნიერო ხარისხის მოსაპოვებლად თემაზე — „იოსებ კეჭაყმაძის საგუნდო ნაწარმოებების ინტერპრეტაციის საკითხისათვის“ და მიენიჭა მუსიკის ხელოვნების დოქტორის სამეცნიერო ხარისხი.

## ჯილდოები
* 2012 – ღირსების მედალი
* 2003 – აჭარის ხელოვნების დამსახურებული მოღვაწე

## ლიტერატურა
* ქართული მუსიკის ენციკლოპედიური ლექსიკონი თბ., 2015 გვ.170

## რესურსები ინტერნეტში
კატეგორია:დაბადებული 9 ივლისი
კატეგორია:დაბადებული 1957
კატეგორია:ქართველი დირიჟორები
კატეგორია:ბათუმის მუსიკალური სასწავლებელის კურსდამთავრებულები
კატეგორია:ვანო სარაჯიშვილის სახელობის თბილისის სახელმწიფო კონსერვატორიის კურსდამთავრებულები
კატეგორია:საქართველოს ღირსების ორდენის კავალრები
მიხეილ ჯომარჯიძე

**მიხეილ გრიგოლის ძე ჯომარჯიძე** (დ. 1822 — გ. 1889) — ქართველი სამხედრო პირი, რუსეთის არმიის გენერალ-ლეიტანტი და სამხედრო საბჭოს წევრი.

სამხედრო სამსახური დაიწყო 1840 წელს ნიჟნი-ნოვგოროდის დრაგუნთა პოლკში პრაპორშჩიკის ჩინით. 1848 წელს გადაეცა ოქროს ხმალი სიმამაცისთვის. 1853-1857 წლებში იყო ჭარ-ბელაქნის სამხარეო ოლქის უფროსის მოადგილე; 1857-1860 წლებში პერეიასლავის დრაგუნთა პოლკის ერთ-ერთი ათასეულის მეთაური, 1860-1863 წლებში ამავე პოლკის მეთაური, 1863-1868 წლებში სამხრეთ დაღესტნისა და დერბენტის სამხედრო ოლქის უფროსი, აგრეთვე დერბენტის ქალაქისთავი. 1868-1874 წლებში ჯანმრთელობის გაუარესების გამო გადადგა. 1874-1876 წლებში იყო კავკასიის ადგილობრივი ჯარების უფროსი. 1876-1886 წლებში მეთაურობდა კავკასიის არმიის მე-2 კორპუსს. 1886 წლიდან იყო სამხედრო საბჭოს წევრი.

## ლიტერატურა
## რესურსები ინტერნეტში
* 
* mematiane.ge - შექმენი შენი ისტორია
* Джомардидзе Михаил Григорьевич

კატეგორია:დაბადებული 1822
კატეგორია:გარდაცვლილი 1889
კატეგორია:ქართველი სამხედრო მოღვაწეები
კატეგორია:რუსეთის იმპერიის სამხედრო პირები
დვარკა

**დვარკა** () − ქალაქი და მუნიციპალიტეტი დევბჰუმი-დვარკის რაიონში, ინდოეთის შტატ გუჯარათში. მდებარეობს ოხამანდალის ნახევარკუნძულის დასავლეთ სანაპიროზე, მდინარე გომთის მარჯვენა სანაპიროზე, კაჩის ყურის შესართავთან, არაბეთის ზღვის სანაპიროზე.

დვარკაში მდებარეობს დვარკადჰიშის ტაძარი, რომელიც კრიშნას სახელზეა აგებული და ერთ-ერთია ინდუიზმის მომლოცველთა ოთხ წმინდა ძეგლს შორის, რომლებსაც ჩარდჰამი ეწოდება და შანკარამ ქვეყნის ოთხ კუთხეში დააარსა. ტაძარი დაარსდა როგორც სამონასტრო ცენტრი და დვარკის სამონასტრო კომპლექსის ნაწილია. დვარკა ერთ-ერთია ინდოეთის შვიდ უძველეს რელიგიურ ძეგლს შორის. 

დვარკა „კრიშნას მოლოცვის წრის“ ნაწილია, რომელიც მოიცავს: ვრინდავანს, მათურას, ბარსანას, გოკულს, გოვარდჰანს, კურუკშეტრასა და პურის. დვარკა ერთ-ერთია ინდოეთის კულტურული მემკვიდრეობის 12 ძეგლს შორის, რომლებიც სამოქალაქო ინფრასტრუქტურის განვითარებისთვის ინდოეთის მთავრობამ *HRIDAY-ის* პროგრამისთვის შეარჩია.

ქალაქი ცხელ და არიდულ კლიმატურ ზონაშია და 16 დღიანი წვიმის სეზონი აქვს. 2011 წელს დვარკის მოსახლეობა 38 873 ადამიანს შეადგენდა. მთავარი დღესასწაული, ბჰადრაპადა, აგვისტო-სექტემბერში აღინიშნება. 

## გეოგრაფია
დვარკა კაჩის ყურის შესართავთან, ოხამანდალის ნახევარკუნძულის დასავლეთ სანაპიროზე, მდინარე გომთის მარჯვენა ნაპირზე მდებარეობს. გომთი XIX საუკუნემდე ნავსადგური იყო.

### კლიმატი
კიოპენის კლიმატის კლასიფიკაციით, დვარკა სუბტროპიკული უდაბნო/დაბალი განედების არიდული ცხელი კლმატის სარტყელშია მოქცეული. ჰოლდრიჯის სასიცოცხლო ზონების ბიოკლიმატური კლასიფიკაციით, დვარკა სუბტროპიკული ტყიანი მიწების ბიომს მიეკუთვნება. საშუალო წლიური ნალექიანობის მაჩვენებელი 403 მმ-ია. წვიმის პერიოდი 16 დღეს გრძელდება. შედარებით მშრალი პერიოდი ივნისიდან სექტემბრამდეა. საშუალო მაქსიმალური ტემპერატურა 30 °C-ია (86 °F). რეკორდული ტემპერატურა 42.7 °C-ია (108.9 °F). საშუალო მინიმალური ტემპერატურა 23.6 °C-ია (74.5 °F), ხოლო რეკორდული მინიმუმი − 6.1 °C (43.0 °F). საშუალო წლიური შეფარდებითი ტენიანობის მაჩვენებელი 72%-ს უდრის, ხოლო მაქსიმალური − 80%-ს.

## დემოგრაფია
2011 წლის აღწერის მიხედვით, დვარკის მოსახლეობა 38 873 ადამიანს შეადგენდა (20 306 კაცი და 18 567 ქალი). დვარკაში წერა-კითხვის ცოდნის დონე 75.94%-ია, რაც ქვეყნის საშუალო მაჩვენებელზე, 78.03%-ზე ნაკლებია. მამაკაცებს შორის წერა-კითხვის ცოდნის დონე 83%-ს შეადგენს, ხოლო ქალებს შორის ― 68.27%-ს. მოსახლეობის 11.98% 6 წლამდე ასაკობრივ ჯგუფს მიეკუთვნება.

### შუქურა და ტბა
დვარკის ნახევარკუნძულზე შუქურა მდებარეობს, საიდანაც ქალაქის პანორამა იშლება. ერთ ადგილას განთავსებული შუქურა ზღვის დონიდან 21 მეტრის სიმაღლეზე მდებარეობს. შუქი 16 კმ-ის მანძილზე ჩანს. შუქურის კოშკის სიმაღლე 12 მეტრია.

ქალაქის დასავლეთ ნაწილში მდებარეობს ტბა (ან აზვი), რომელსაც გოპი ტალაბი ეწოდება. 

## ბიბლიოგრაფია
*
*
*
*
*
*
*
*
*
*
*
*
*
*
*
*
*
*

## რესურსები ინტერნეტში
* Dwarkadhish.org Official website of Jagad Mandir Dwarka
* 

## სქოლიო
კატეგორია:გუჯარათის არქეოლოგიური ძეგლები
კატეგორია:ინდოეთის ყოფილი დედაქალაქები
კატეგორია:ინდუიზმის წმინდა ქალაქები
კატეგორია:მაჰაბჰარატა
შოთა ვადაჭკორია

**შოთა იპოლიტეს ძე ვადაჭკორია** (დ.  21 თებერვალი, 1928, თბილისი, — გ. 9 დეკემბერი, 2005, იქვე) — ქართველი მწერალი, ჟურნალისტი.

## ბიოგრაფია
1952 წელს დაამთავრა თბილისის სახელმწიფო უნივერსიტეტის დასავლეთ ევროპისა და ლიტერატურის ფაკულტეტი.

1953 წლიდან მუშაობდა სხვადასხვა გაზეთის („ზარია ვოსტოკა“, „ახალგაზრდა კომუნისტი“, „სახალხო განათლება“, „ლელო“) და ჟურნალ „ჟურნალისტის“ (1993–1995 წლებში მთავარი რედაქტორის მოადგილე) რედაქციებში, ხოლო 1966–2003 წლებში ქართული ენციკლოპედიის მთავარ სამეცნიერო რედაქციაში. 1966–1967 წლებში იყო სიტყვანისა და სამეცნიერო კონტროლის რედაქციის გამგე, 1967–1993 წლებში ენისა და ლიტერატურის რედაქციის გამგე, 1995–2003 წლებში სიტყვანისა და ბიბლიოგრაფიის რედაქციის გამგე. 1953 წლიდან სისტემატურად აქვეყნებდა ლიტერატურულ–კრიტიკულ და პუბლიცისტურ წერილებს, მოთხრობებს. ავტორია მოთხრობათა კრებულისა „პირველი ჩემპიონები“ (1965). 1987 წელს ცალკე წიგნად გამოსცა მოთხრობა „კუპრა”. ავტორია აგრეთვე მოთხრობებისა: „ნოვოკაინი“ (1988), „შურისგება“ (1989) და სხვ. აღსანიშნავია რომანი–დილოგია (I წიგნი „მზის თვალი“, თბ. 1977, II წიგნი „ლოტოსის ფურცლები“, თბ. 1984), რომლებშიც გადმოცემულია სტუდენტობისა და შემოქმედი ინტილიგენციის ყოფა–ცხოვრება. 

## ჯილდოები
* 1988 – საქართველოს სახელმწიფო პრემია (ერთობლივი გამარჯვება)
* 1984 – საქართველოს კულტურის დამსახურებული მუშაკი

## ბიბლიოგრაფია
* ებრაელთა საკითხი და ქართული სინამდვილე (1921–1940) (ავტორი) თბილისი, მემატიანე, 2005 222გვ.
* კუპრა : მოთხრობა საშ. სასკ. ასაკის ბავშვთათვის (ავტორი) თბილისი, ნაკადული, 1986 111გვ.
* ლოტოსის ფურცლები : რომანი (ავტორი) თბილისი, მერანი, 1984 445გვ.
* მზის თვალი : რომანი (ავტორი) თბილისი, საბჭ.საქართველო, 1977 310გვ.

## ლიტერატურა
## რესურსები ინტერნეტში
კატეგორია:დაბადებული 21 თებერვალი
კატეგორია:დაბადებული 1928
კატეგორია:გარდაცვლილი 9 დეკემბერი
კატეგორია:გარდაცვლილი 2005
კატეგორია:თბილისში დაბადებულები
კატეგორია:ქართველი მწერლები
კატეგორია:ქართველი ჟურნალისტები
კატეგორია:თბილისის სახელმწიფო უნივერსიტეტის კურსდამთავრებულები
შოთა
სალუსტიუს კრისპუსი

**სალუსტიუს კრისპუსი** (ლათ. Gaius Sallustius Crispus; დ. ძვ. წ. 86 — გ. ძვ.წ. 35) — ითვლება პირველ რომაელ ისტორიკოსად. დაიბადა პროვინციულ ქალაქ ამიტერნუმში. ადრიდანვე ჩაერთო პოლიტიკურ საქმიანობაში. ძვ. წ. 52 წელს აირჩიეს სახალხო ტრიბუნად, მაგრამ მისი კარიერა პოლიტიკური შეხედულებების გამო მალე შეწყდა და სენატის წევრობიდან გარიცხეს (მოგვიანებისთ ცეზარმა აღადგინა). სალუსტიუსი იყო ცეზარის აქტიური მომხრე. სამოქალაქო ომის დროს ასრულებდა დიქტატორის დავალებებს. ცეზარის სიკვდილის შემდეგ ჩამოსცილდა პოლიტიკას.

სალუსტიუსის მთავარი ნაწარმოები არის „ისტორია“, რომლის მხოლოდ ფრაგმენტებია მოღწეული. „ისტორია“ შედგება 5 წიგნისაგან და მოიცავდა ძვ. წ. 78–66 წლების ისტორიას. „ისტორიის“ ფრაგმენტებში დაცულია ბევრი ისეთი ინფორმაცია, რომელიც ავსებს სხვა წყაროთა ცნობებს.

სამოქალაქო ომის პერიოდის რომის ისტორიაში განსაკუთრებული როლი ენიჭება სალუსტიუსის წერილებს იულიუს ცეზარისადმი (ცნობილია ორი წერილი). ეპისტოლეებში გამოკვეთილად ჩანს ისტორიკოსის პოლიტიკური შეხედულებები და მისი დამოკიდებულება რომში მიმდინარე მოვლენებისადმი.

რომის ისტორიის სრულიად განსხვევებული პრობლემებისადმია მიძღვნილი სალუსტუსის ნაშრომები „კატილინას შეთქმულება“ და „იუგურთას ომი“.

„კატლინას შეთქმულებაში“ სალუსტიუსს აღწერილი აქვს თანამედროვე რომში მიმდინარე დაძაბული სიტუაცია, სახელმწიფო გადატრიალების განზრახვა, რომელსაც ლუციუს სერგიუს კატილინა ედგა სათავეში. ისტორიკოსი სიტყვებს არ იშორებს კატილინას უარყოფითი სახის დასახატავად. ამ შემთხვევაში მისი შეფასება ემთხვევა ციცერონის დახასიათებას, რომელმაც, როგორც კონსულმა, გადამწყვეტი როლი შეასრულა კატილინასა და მისი მომხრეების განადგურებაში. სალუსტიუსი მკაცრად აკრიტიკებს სამოქალაქო ომის პერიოდის გაბატონებულ ფენასა და ღარიბ მოსახლეობასაც, როგორც ბრმა იარაღს მდიდრების ხელში.

„იუგურთას ომში“ გადმოცემულია ნუმიდიის დამოუკიდებელი არსებობის უკანასკნელი პერიოდი. სალუსტიუსის თხზულებაში აღწერილია არა მარტო საომარი ოპერაციები, არამედ რომის რესპუბლიკის შინაგანი გადაგვარების ფაქტები. იუგურთა თავისუფლად ახერხებდა თავისი მიზნების სისრულეში მოყვანას, რომის სარდლების მოსყიდვის გზით.

სალუსტუსი ბერძნული საისტორიო მწერლობის გავლენას განიცდიდა, მაგრამ შეიძლება ითქვას, რომ რომაული ისტორიოგრაფია მისი შემოქმედებით იწყება.

## ლიტარტურა 
* ქავთარია გ., რომის ისტორია, ტ. I, ივანე ჯავახიშვილის სახელობის თბილისის სახელმწიფო უნივერსიტეტის გამომცემლობა, თბილისი, 2016, გვ. 20-21.
* 
* 
* 
* 
* 

## სქოლიო 
კატეგორია:რომაელი ისტორიკოსები
კატეგორია:ძვ. წ. I საუკუნის რომაელები
კატეგორია:მწერლები ანბანის მიხედვით
სასაქონლო ზედნადები

**სასაქონლო ზედნადები** () — გადამზიდველის (ან წარმომადგენელის) მიერ გაცემული დოკუმენტი გადაზიდვისთვის ტვირტთვის მიღების დასადასტურებლად. მიუხედავად იმისა, რომ ტერმინი ისტორიულად დაკავშირებულია მხოლოდ საზღვაო გადაზიდვებთან, დღეს ზედნადები შეიძლება გამოყენებულ იქნას ნებისმიერ სახის ტვირთის გადაზიდვისთვის. ზედნადები ერთ-ერთია იმ სამი გადამწყვეტი დოკუმენტიდან, რომელიც გამოიყენება საერთაშორისო ვაჭრობაში, რათა უზრუნველყოს ექსპორტიორების მიერ ანაზღაურების და იმპორტიორების მიერ საქონლის მიღება. დანარჩენი ორი დოკუმენტი არის სადაზღვევო პოლისი და ინვოისი. მაშინ, როდესაც ტვირთის ზედნადები შეთანხმებითაა შესაძლებელი, სადაზღვევო პოლისი და ინვოისი მინიჭებადია.

## სქოლიო 
## რესურსები ინტერნეტში 
* 

კატეგორია:ტრანსპორტის ეკონომიკა
კატეგორია:საერთაშორისო ვაჭრობა
სამოელ IV (კათოლიკოსი)

**სამოელ IV** — ქართლის კათოლიკოსი VIII საუკუნის 80-იან წლებში. მისი შეკვეთით მღვდელმა იოანე საბანისძემ, წმინდა აბო თბილელის მეგობარმა, დაწერა „წამებაჲ წმიდისა და ნეტარისა მოწამისა ქრისტესისა ჰაბოჲსი“. მან იოანეს შემდეგი წერილით მიმართა:

## იხილეთ აგრეთვე
* საქართველოს მართლმადიდებელი ეკლესიის მეთაურები

## ლიტერატურა
* 
* *ილ. აბულაძე*., „ძველი ქართული ჰაგიოგრაფიული ლიტერატურის ძეგლები“, წგნ. 1, თბ., 1963.

## სქოლიო
კატეგორია:საქართველოს კათოლიკოსები
კავკასიძე

საკუთარი სახელი **კავკასიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრა კავკასიძე — ბიბლიოგრაფი, ფილოლოგი
* სერგო კავკასიძე — ინჟინერი

## იხილეთ აგრეთვე
* კავკასიძეები — ფეოდალური საგვარეულო ძველ საქართველოში

კატეგორია:ქართული გვარები
ნიკოლოზ V

**ნიკოლოზ V** — აღმოსავლეთ საქართველოს კათოლიკოს-პატრიარქი  დაახლოებით 1542-1547 წლებში.

## იხილეთ აგრეთვე
* საქართველოს მართლმადიდებელი ეკლესიის მეთაურები

## ლიტერატურა
* 

კატეგორია:საქართველოს კათოლიკოსები
იზიდ-ბოზიდი (კათოლიკოსი)

**იზიდ-ბოზიდი** — ქართლის კათოლიკოსი დაახლოებით 683-685 წლებში.

## იხილეთ აგრეთვე
* საქართველოს მართლმადიდებელი ეკლესიის მეთაურები

## ლიტერატურა
* შატბერდის კრებული X საუკუნისა, ბ. გიგინეიშვილისა და ელ. გიუნაშვილის გამოც., თბ., 1979.

## რესურსები ინტერნეტში
* საქართველოს მეცნიერებათა ეროვნული აკადემია 
* mematiane.ge - შექმენი საკუთარი ისტორია
* ქართლის (მცხეთის) ეპისკოპოსები და კათოლიკოსები

კატეგორია:საქართველოს კათოლიკოსები
ჩიმაგა I (კათოლიკოსი)

**ჩიმაგა I** — ქართლის კათოლიკოსი დაახლოებით VI საუკუნის 10-იანი წლების მეორე ნახევრიდან 20-იან წლებამდე.

## იხილეთ აგრეთვე
* საქართველოს მართლმადიდებელი ეკლესიის მეთაურები

## რესურსები ინტერნეტში
* კათალიკოს-მამამთავარნი წმ. ვახტანგ გორგასლის შემდეგ
*საქართველოს ეკლესიის მღვდელმთავართა ერთიანი სია 
* ქართლის (მცხეთის) ეპისკოპოსები და კათოლიკოსები

კატეგორია:საქართველოს კათოლიკოსები
ღია სატვირთო მანქანა

მინი|თანამედროვე ღია სატვირთო მანქანა.
**ღია სატვირთო მანქანა** () — სატვირთო ავტომობილის სახეობა, რომელსაც აქვს მთლიანად ბრტყელი ძარა ბორტებისა და გადახურვის გარეშე. ეს საქონლის სწრაფი და მოსახერხებელი დატვირთვის საშუალებას იძლევა. გამოიყენება მძიმე ტვირთის გადასაზიდად, რომელიც არ საჭიროებს დაცვას ამინდის ცვლილებისას, ასევე არასტანდარტული ტვირთვებისთვის, რომელიც მოითხოვს უფრო მეტ სივრცეს.

## სქოლიო 
კატეგორია:სატვირთო მანქანები
შიო I

**შიო I** — საქართველოს კათოლიკოს-პატრიარქი 1356-1364 წლებში.

## იხილეთ აგრეთვე
* საქართველოს მართლმადიდებელი ეკლესიის მეთაურები

## რესურსები ინტერნეტში
* საქართველოს კათოლიკოს-პატრიარქები
* mematiane.ge - შექმენი საკუთარი ისტორია

კატეგორია:საქართველოს კათოლიკოსები
ანატოლი კიზირია

**ანატოლი კიზირია** (დ. 14 ივნისი, 1889, ნოსირი — გ. 9 თებერვალი, 1976) — ქართველი ინჟინერი, მეცნიერი, სოფლის მეურნეობის მუშაკი.

## ბიოგრაფია 
1913 წელს დაამთავრა პეტერბურგის უნივერსიტეტი და 1916 წელს პეტროვსკოე-რაზუმოვსკის სასოფლო-სამეურნეო აკადემია.

1918-1920 და 1923-1936 წლებში მუშაობდა თბილისის მიწათმოქმედების სახალხო კომისარიატში, სენაკის მაზრის რევკომში. 1932-1938 წლებში სასოფლო-სამეურნეო ინსტიტუტში მექანიზაციისა და ელექტროფიკაციის კათედრის გამგედ. 1938-1971 წლებში საქართველოს ზოოვეტერინალური სასწავლო-საკვლევი ინსტიტუტის მექანიზაციისა და ელექტროფიკაციის კათედრის გამგედ. 1973-1976 წლებში საქართველოს სოფლის მეურნეობის მექანიზაციისა და ელექტროფიკაციის ინსტიტუტში კონსულტანტად.

## ჯილდოები
* 1965 საქართველოს მეცნიერებათა დამსახურებული მოღვაწე

## ლიტერატურა
* ქართული საბჭოთა ენციკლოპედია: ტ. 5 თბ., 1980 გვ. 511-512

## რესურსები ინტერნეტში
კატეგორია:დაბადებული 14 ივნისი
კატეგორია:დაბადებული 1889
კატეგორია:გარდაცვლილი 9 თებერვალი
კატეგორია:გარდაცვლილი 1976
ალმათის წიგნების მუზეუმი

**ალმათის წიგნების მუზეუმი** () — ყაზახეთის ლიტერატურისა და წიგნის გამომცემლობის ისტორიის ყოფილი მუზეუმი ალმათში, რომელიც მდებარეობდა ყაზახეთის სსრ-ის პურისა და კომბინირებული კვების პროდუქტების წარმოების სამინისტროს ყოფილ შენობაში.

## მუზეუმის ისტორია
წიგნების მუზეუმი დაფუძნდა 1977 წელს რესპუბლიკის ბეჭდვითი საქმის სამინისტროს სახელმწიფო კომიტეტის თავმჯდომარის, შერიაზდან ელეუკენოვის დავალებით.

მუზეუმის საცავი 20 ათასზე მეტ ექსპონატს მოიცავს. მათ შორის 500-ზე მეტი იშვიათი წიგნისა და ХVІІІ-ХІХ საუკუნეებიდან ХХ საუკუნის 40-იან წლემაბდე ხელნაწერების კოლექციას. აქ ასევე ინახება ძველებური ყაზახური და უცხოური ხელნაწერები, არაბული, ლათინური და კირილიცის შრიფტით ხელნაწერი და ძველებური ნაბეჭდი წიგნები, რომლებიც ისტორიულ-კულტურული და სამეცნიერო მნიშვნელობისაა.

მუზეუმის ექსპოზიციები, ფოტო და ვიდეომასალების გამოყენებით, განთავსებულია ოთხ ძირითად განყოფილებაში: ყაზახეთის სტეპების ძველი ხელნაწერები, ხელნაწერები — საუკუნეების მემკვიდრეობა, ადრეული სამამულო გამოცემები და ყაზახეთის ბეჭდურ-ხელნაწერი ძეგლები. შიგა კედლების მშვენება — თემატური პანო ისტორიას ასახავს. 

2012 წელს მუზეუმში გაიმართა გამოფენა, რომელიც ყაზახი მწერლისა და დრამატურგის მუხთარ აუეზოვის დაბადებიდან 115 წლისთავს ეძღვნებოდა, გამოფენაზე წარმოდგენილი იყო წიგნები აუეზოვის პირადი ხელმოწერეით, რომან „აბაი“-ს პირველი გამოცემა, რომელიც ალმა-ათაში 1942 წელს გამოიცა. ასევე სხვადასხვა წიგნების ფასეული ექსპონატები ლათინურ ენაზე: „Енлик-Кебек“, „Қилы заман“, „Қараш-қараш“, „Қорғансыздың күні“, „Тас түлек“ და სხვა.

2016 წლიდან შენობაში „კულთურათა დაახლოების ცენტრია“ განთავსებული. მუზეუმის ექსპოზიციის ნაწილი გადატანილია იშვიათი წიგნების მუზეუმში, რომელიც სამუზეუმო კომპლექსის „Ғылым ордасы“-ის ტერიტორიაზე მდებარეობს.

## მუზეუმის შენობა
1935 წელს არქიტექტორ ვლადიმერ ტვერდოხლებოვის პროექტით აშენდა შენობა სოციალური უზრუნველყოფის სამინისტროსთვის (შემდგომში ყაზახეთის სსრ-ის პურისა და კომბინირებული კვების პროდუქტების წარმოების სამინისტრო). პროექტის სკულპტორი იყო წარმოშობით ჩეხი, საბჭოთა სკულპტორი ივან ვახეკი, რომელიც ყაზახეთში იყო გადასახლებული.

ორსართულიანი შენობა აგურით იყო ნაშენები. სხვადასხვა პერიოდში შენობაში განთავსებული იყო სხვადასხვა დაწესებულებები.  მათ შორის: ტრესპი „ყაზლუდი“, მასთან არსებული „გამაგრილებელი სასმელებისა და ნაყინის სანიმუშო მაღაზია და საზაფხულო პავილიონი“, სამმართველო „ყაზპური“, ასევე მასთან არსებული პურის მაღაზია და სხვა ორგანიზაციები.

## ძეგლის სტატუსი
2010 წლის 10 ნოემბერს დამტკიცდა ქალაქ ალმათის ადგილობრივი მნიშვნელობის ისტორიისა და კულტურის ძეგლთა ახალი სახელმწიფო ნუსხა. მისი გამოქვეყნებისთანავე ამ საკითხთან დაკავშირებული ყველა ძველი გადაწვეტილება ძალადაკარგულად ჩაითვალა.. ამ დადგენილებაში შენარჩუნებულია პურისა და კომბინირებული კვების პროდუქტების წარმოების სამინისტროს ყოფილი შენობის სტატუსი, როგორც ადგილობრივი მნიშვნელობის ძეგლის. დაცული ზონების საზღვრები 2014 წელს დამტკიცდა.

## რესურსები ინტერნეტში
* ალმათის წიგნების მუზეუმი

## სქოლიო
კატეგორია:მუზეუმები ანბანის მიხედვით
კატეგორია:1977 წელს დაარსებული მუზეუმები
კატეგორია:XX საუკუნეში დაარსებულები
კატეგორია:ალმათის მუზეუმები
კონან გრეი

**კონან ლი გრეი** (; დ. 5 დეკემბერი, 1998) — ამერიკელი მომღერალი, სიმღერების ავტორი და ყოფილი იუთუბერი. დაიბადა ლემონ-გროუვში (კალიფორნია), გაიზარდა ჯორჯტაუნში (ტეხასი). მოზარდობაში დაიწყო ვლოგების, სიმღერათა ქავერებისა და საავტორო სიმღერების YouTube-ზე ატვირთვა. 2018 წელს, გრეიმ Republic Records-თან კონტრაქტს მოაწერა ხელი, რომელმაც შემდეგ გამოუშვა მისი სადებიუტო EP — *Sunset Season* (2018).

კომერციულად წარმატებული სიმღერების (მაგ., „Maniac“ და „Heather“) შემცველი სტუდიური ალბომმა *Kid Krow* (2020) აშშ-ის ბილბორდ 200-ში მეხუთე ადგილი დაიკავა, რამაც მომღერალი წლის ყველაზე წარმატებულ დებიუტანტად აქცია. მისმა მეორე სტუდიურმა ალბომმა *Superache* (2022) კრიტიკოსების მოწონება მიიღო და აშშ-ში, გაერთიანებულ სამეფოში, ავსტრალიაში, ირლანდიასა და ნიდერლანდებში საუკეთესო ათეულებში მოხვდა.

## რესურსები ინტერნეტში 
## სქოლიო 
კატეგორია:Republic Records-ის შემსრულებლები
კატეგორია:ირლანდიელი ამერიკელები
კატეგორია:ამერიკელი მამაკაცი მომღერლები და სიმღერების ავტორები
კატეგორია:დაბადებული 1998
კატეგორია:დაბადებული 5 დეკემბერი
კატეგორია:ცოცხალი ადამიანები
ვუ

**ვუ —** ჩინეთში არსებული რეგიონი, რომელიც მდებარეობს ტაის ტბაზე, ჯიანნანში (მდინარე იანცის სამხრეთით).  ვუ რეგიონი ისტორიულად იყო უძველესი იანგის პროვინციის ნაწილი სამხრეთ-აღმოსავლეთ ჩინეთში. სახელწოდება "ვუ" მომდინარეობს ამ მხარეში დაფუძნებული რამდენიმე ისტორიული სამეფოს სახელებიდან.

## ისტორია 
პირველი ვუ სახელმწიფო დაარსდა გვიან დასავლეთ ჯოუს დინასტიაში . ოდესღაც ის დასავლეთ ჟოუს დინასტიის ვასალურ სახელმწიფოდ ითვლებოდა, ვუს სახელმწიფო ჩუნციუს პერიოდის ბოლოს გაჩნდა, როგორც მთავარი ძალა ჩინეთის სხვადასხვა სახელმწიფოს შორის.

ვუს ისტორიულ სამეფოებს შორის ყველაზე გავლენიანი იყო აღმოსავლეთ ვუს სახელმწიფო, რომელიც არსებობდა სამი სამეფოს პერიოდში.

ჰანის დინასტიაში ვუს რეგიონი ძირითადად ექვემდებარებოდა ვუ სარდლობის იურისდიქციას, რომელიც წარმოადგენდა უფრო დიდ იანგის პროვინციას . ვუს სარდლობა მოგვიანებით გადაკეთდა ვუ პრეფექტურად. სუის და ტანგის დინასტიებში, სახელები რამდენჯერმე შეიცვალა ვუ და სუს შორის და საბოლოოდ დაერქვა სუ პრეფექტურა (დღევანდელი სუჯოუ ) 758 წელს.

სამხრეთ და ჩრდილოეთ დინასტიების პერიოდში არსებობდა ორი ვუ პრეფექტურა. ჩრდილოეთ დინასტიების ვუ პრეფექტურას ეწოდა იანგის პრეფექტურა (დღევანდელი იანჯოუ ) 589 წელს და დაახლოებით იმავე დროს იანგის პრეფექტურას ეწოდა ჯიანგ პრეფექტურა (დღევანდელი ნანჯინგი).

## ღირსშესანიშნავი ქალაქები 
### მეილი 
ვუს შტატი დააარსეს ტაიბომ და ჯონგიონგმა, ჯოუს მეფე ტაის პირველმა და მეორე ვაჟმა. მეილი იყო დედაქალაქი. მიმდებარე ტერიტორია ახლა ცნობილია როგორც უსი .

### სუჭოუ 
სუჭოუ იყო ვუ შტატის დედაქალაქი მეომარი სახელმწიფოების პერიოდში. სუჯოუს ასევე ეძახდნენ ვუჟოუს. ვუს ენაზე და მის დიალექტებზე საუბრობენ ვუს რეგიონში. ქალაქი სუჭოუ მდებარეობს ვუ რეგიონის ძირითად მხარეში და სუჭოუში სალაპარაკო დიალექტი, როგორც წესი, განიხილება, როგორც ყველაზე ტიპიური ვუ ენის დიალექტი.

### ნანკინი 
აღმოსავლეთ ვუს შტატის დედაქალაქი სამი სამეფოს პერიოდში იყო ნანკინი, რომლის სახელებია ჯინლინგი, ჯიანიე და ჯიანკანგი.აღმოსავლეთ ჯინის დინასტიაში ნანკინი გახდა ჩინეთის დედაქალაქი, პირველად ჩინეთის იმპერიის დედაქალაქი სამხრეთ ჩინეთში გადავიდა.

## რესურსები ინტერნეტში 
* https://www.britannica.com(https://www.britannica.com/topic/Wu-ancient-kingdom-China-AD-222-280)

## სქოლიო 
კატეგორია:ჩინეთის რეგიონები
კატეგორია:ჩინეთი
პავსანიასი

**პავსანიასი** (, ) — II საუკუნის ბერძენი მწერალი, მოგზაური და გეოგრაფი. ბერძნული ხელოვნების ენციკლოპედიად ითვლება მის მიერ დაწერილი „ელადის აღწერილობა“ 10 წიგნად. ბიოგრაფიული ცნობები პავსანიასის შესახებ მოღწეული არ არის. ვარაუდის დონეზე ამტკიცებენ, რომ იგი ლიდიაში უნდა დაბადებულიყო, რადგან თავის ნაშრომში დიდ ადგილს უთმობს მშობლიური მხარის აღწერას. ავტორის მსჯელობის მიხედვით ნათელი ხდება, რომ თხზულება დაწერილია იმპერატორ მარკუს ავრელიუსის მმართველობის ხანაში. 

პავსანიასი დიდ მწერალთა რიცხვს არ მიეკუთვნება. იყო თავისი ეპოქის განათლებული პიროვნება და საუკუნეებს შემოუნახა ბერძნული გენიის მრავალი საოცრება, რომლებსაც II საუკუნეში შენარჩუნებული ჰქონდათ პირვანდელი სახე. მსგავსი ხასიათის ნაშრომი ძველი სამყაროს შესახებ არ არსებობს. „ელადის აღწერილობიდან“ ჩანს, რომ ავტორს ბევრი უმოგზაურია, საკუთარი თვალით უნახავს მრავალი ძეგლი. გამოუყენებია ვრცელი ლიტერატურა. „ელადის აღწერილობაში“ დაფიქსირებულმა ხუროთმოძღვრებისა და ქანდაკების ძეგლებმა ისტორიის ქარტეხილებს ვერ გაუძლეს, მაგრამ კაცობრიობის ხსოვნაში დარჩნენ პავსანიასის წყალობით. 

პავსანიასის ნაშრომმა შემოინახა ფრაგმენტები იმ ლიტერატურისა, რომლებსაც იგი ეყრდნობოდა. პავსანიასი დაწვრილებით აღწერდა ტაძრებს, საკურთხევლებს, ხუროთმოძღვრულ ნაგებობებს, ქანდაკებებს, სურათებს ურთავდა მსჯელობის ობიექტის შესახებ არსებულ თქმულებებსა და მითებს.

პავსანიასის მიერ აღწერილი ღირსშესანიშნაობების დიდი ნაწილი ნანგრევების სახითაა მოღწეული, მრავალი მიწის ქვეშ მოქცეული ძეგლის ადგილმდებარეობის განსაზღვრა „ელადის აღწერილობით“ გახდა შესაძლებელი. პავსანიასის აღწერების სიზუსტე დაადასტურეს არქეოლოგიურმა გათხრებმა.

## ლიტერატურა 
* 

## რესურსები ინტერნეტში
* Pausanias at the Perseus Project: Greek; English (Jones trans. 1918)
* Description of Greece, Jones translation at Theoi Project
* Bibliography (in French)
* Andrew Stewart, *One Hundred Greek Sculptors, Their Careers and Extant Works*

## სქოლიო
კატეგორია:ძველი რომაელი ისტორიკოსები
კატეგორია:ძველი ბერძენი გეოგრაფები
კატეგორია:მწერლები ანბანის მიხედვით
კატეგორია:დაბადების წელი უცნობია
კატეგორია:გარდაცვალების წელი უცნობია
აშშ-ის ტრანსპორტის სამინისტრო

**აშშ-ს ტრანსპორტის სამინისტრო** () — აშშ-ს ცენტრალური სამთავრობო სააგენტო ტრანსპორტის სფეროში. 2003 წლამდე სამინისტროს ფუნქციებში ტრანსპორტის უსაფრთხოების უზრუნველყოფაც შედიოდა. დაარსდა კონგრესის აქტით 1966 წლის 15 ოქტომბერს, ფუნქციონირება დაიწყო 1967 წლის 1 აპრილს. ტრანსპორტის მინისტრის ხელმძღვანელობით.

## ისტორია 
ტრანსპორტის დეპარტამენტამდე მის ფუნქციებს აშშ-ის ვაჭრობის დეპარტამენტი ასრულებდა. 1965 წელს, ნაჯიბ ჰალაბიმ, ფედერალური საავიაციო ადმინისტრაციის (FAA) მომავალმა ადმინისტრატორმა, აშშ-ს პრეზიდენტს ლინდონ  ჯონსონს შესთავაზა, რომ ტრანსპორტი მინისტრთა კაბინეტის დონეზე აეყვანა და FAA შეყვანილიყო DOT-ში.. ტრანსპორტის დეპარტამენტის შექმნის იდეა პირველად შემოგვთავაზა ყოფილმა პრეზიდენტმა ვუდრო უილსონმა 1921-1922 წლებში.

სწორედ აშშ-ს მთავრობის ამ დეპარტამენტმა მიიღო 2002 წელს შიდა უსაფრთხოების აქტი (PL 107-296), როგორც პასუხი 2001 წლის 11 სექტემბრის მოვლენებზე.

შედეგად, 2003 წელს, სატრანსპორტო უსაფრთხოების ადმინისტრაცია გადაეცა აშშ-ს შიდა უსაფრთხოების დეპარტამენტის კონტროლს. იქვე გადაიყვანეს აშშ-ს სანაპირო დაცვაც.

სათაო ოფისი: ვაშინგტონი, 1200 New Jersey Avenue SE. 58 622 თანამშრომელი. წლიური ბიუჯეტი: $58 მილიარდი.

ხელმძღვანელობა: ტრანსპორტის მინისტრი 2021 წლიდან — პიტ ბუტიჯიგი (დაიბადა 1982 წელს), მოადგილე — პოლი ტროტენბერგი.

## სქოლიო 
## რესურსები ინტერნეტში 
* http://www.dot.gov/ ოფიციალური საიტი ] 

კატეგორია:მთავრობა აშშ-ში
კატეგორია:ტრანსპორტი აშშ-ში
ჯო ლოკი

**ჯოზეფ უილიამ ლოკი** (; დ. 24 სექტემბერი, 2003) — მენელი მსახიობი. ცნობილია მთავარი როლისთვის Netflix-ის თინეიჯერულ სერიალში „გულის გამჩერებელი“, სადაც განასახიერებს საშუალო სკოლის მოსწავლეს, ჩარლი სპრინგს. ამ როლისთვის მოიპოვა საბავშვო და საოჯახო ემის პრემიის ნომინაცია გამორჩეული მთავარი შესრულების კატეგორიაში. 2024 წელს შეასრულა ბილი მაქსიმოვის / უილიამ კაპლანის როლი Marvel-ის კინოსამყაროს მინისერიალში „აგატა: მთელი ეს დრო“ და ტობიას რაგის როლი ბროდვეის მიუზიკლში „სუინი თოდი, დალაქი–დემონი ფლიტ–სთრითიდან“.

## ადრეული ცხოვრება
ჯოზეფ უილიამ ლოკი დაიბადა 2003 წლის 24 სექტემბერს. გაიზარდა დაგლასში, კუნძულ მენზე. განათლება მიიღო ბალაკერმინის საშუალო სკოლაში. 2022 წლის აპრილში ITV-ის გადაცემაში „This Morning“ თქვა, რომ სწავლობდა პოლიტიკას, ისტორიასა და ინგლისურს.

საშუალო სკოლაში სწავლისას, ლოკმა და მისმა სამმა თანასკოლელმა შეადგინეს პეტიცია, რომ მთავრობას გადაეხედა სირიელი დევნილების კუნძულ მენზე მიღების საკითხი.

2022 წელს ლოკმა დაიწყო ჩარლი სპრინგის, თავისი პირველი საეკრანო როლის, შესრულება Netflix-ის თინეიჯერულ სერიალში „გულის გამჩერებელი“, რომელიც ეფუძნება ელის ოსმანის ამავე სახელწოდების ვებკომიქსსა და გრაფიკულ რომანს. იგი ამოირჩიეს 10 000 პოტენციური მსახიობიდან, რომლებმაც მონაწილეობა მიიღეს ღია კასტინგში. ლოკმა, რომელიც პირველის სეზონის გადაღებისას 17 წლის იყო, შეასრულა 14-15 წლის საშუალო სკოლის მოსწავლის როლი.

2024 წელს ლოკმა მონაწილეობა მიიღო Marvel Studios-ის „ვანდავიჟენის“ სპინ-ოფში „აგატა: მთელი ეს დრო“. უკანასკნელში განასახიერა გოთი პერსონაჟი, რომელსაც თავდაპირველად „თინეიჯერს“ უწოდებდნენ, თუმცა  მოგვიანებით აღმოჩნდა, რომ უილიამ კაპლანი იყო. იმავე წელს, ლოკმა ითამაშა ტობიას რაგი ბროდვეის მიუზიკლში „სუინი თოდი, დალაქი–დემონი ფლიტ–სთრითიდან“.

## პირადი ცხოვრება
ლოკი Instagram-ზე 12 წლის ასაკში დაკამინგაუტდა და დედამისს უთხრა, რომ გეი იყო. მალევე მიხვდა, რომ ოჯახისგან განსხვავებით, მსოფლიოსთვის ამის გასამხელად მზად არ იყო, და პოსტი წაშალა. 15 წლის ასაკში ხელმეორედ დაკამინგაუტდა. ლოკმა არაერთხელ ისაუბრა კუნძულ მენზე ახალგაზრდა გეი მამაკაცად ცხოვრების გამოცდილებაზე და არაერთი პარალელი გაავლო ჩარლისთან „გულის გამჩერებელში“.

2022 წლის აგვისტოში კუნძული მენის ჯანდაცვის მინისტრმა ლოური ჰუპერმა განაცხადა, რომ ხელისუფლება შეცვლიდა გეი მამაკაცებისთვის სისხლის დონაციის სრული აკრძალვის კანონს მას შემდეგ, რაც კუნძულის ყოველწლიურ ღირსების მარშზე ნაჩვენებ ვიდეო შეტყობინებაში ლოკმა ამ „არქაული“ წესის შეცვლისკენ მოუწოდა.

## ფილმოგრაფია
### ტელევიზია
### თეატრი
## ჯილდოები და ნომინაციები
## რესურსები ინტერნეტში
* 

## სქოლიო
კატეგორია:დაბადებული 2003
კატეგორია:დაბადებული 24 სექტემბერი
კატეგორია:XXI საუკუნის ბრიტანელი ლგბტ ადამიანები
კატეგორია:XXI საუკუნის მენელი მამაკაცი მსახიობები
კატეგორია:ბრიტანელი ბავშვი მსახიობები
კატეგორია:ბრიტანელი მამაკაცი თეატრის მსახიობები
კატეგორია:ბრიტანელი მამაკაცი ტელემსახიობები
კატეგორია:ინგლისელი ლგბტ მსახიობები
კატეგორია:მენელი გეი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
მინა ვაინბლატი

**მინა ვაინბლატი** (დ. 30 აგვისტო, 1929, კიევი) — მუსიკოსი,პედაგოგი. საქართველოს დამსახურებული არტისტი (1976).

## ბიოგრაფია
1917–1952 წლებში სწავლობდა კიევის სახელმწიფო კონსერვატორიაში ვიოლინოსა და ფორტეპიანოს განხრით.

1952–1954 წლებში მუშაობდა კისლოვოდსკის სახელმწიფო ფილარმონიის სიმფონიურ ორკესტრში, ხოლო 1955–1960 წლებში იყო თბილისის ზაქარია ფალიაშვილის სახელობის ოპერისა და ბალეტის თეატრის ორკესტრის მსახიობი. 1960–1965 წლებში უკრავდა ლვოვის ი. ფრანკოს სახელობის და სარატოვის ნ. ჩერნიშევსკის სახელობის ოპერისა და ბალეტის სახელმწიფო თეატრებსა და ყაბარდო–ბალყარეთის სახელმწიფო ფილარმონიის ორკესტრებში. 1965–1966 წლებში მუშაობდა სარატოვის ფილარმონიის სიმფონიურ ორკესტრში. 1966–1976 წლებში თბილისის მე–2 სამუსიკო სასწავლებელში მუშაობდა პედაგოგად (ვიოლინოსა და კამერული ანსამბლის კლასები). 1968 წელს კვლავ იწყებს მუშაობას თბილისის ზაქარია ფალიაშვილის სახელობის ოპერისა და ბალეტის სახელმწიფო თეატრში ორკესტრის მსახიობად, ხოლო 1972 წლიდან იყო ორკესტრის პირველი კონცერტმაისტერი. მინა ვაინბლატის საშემსრულებლო ხელოვნება გამოირჩეოდა მაღალი პროფესიული კულტურით. იგი წლების მანძილზე ასრულებდა ყველა საორკესტრო პარტიებს საბალეტო და საოპერო სპექტაკლებში. 1975 წელს მინა ვაინბლატი ზაქარია ფალიაშვილის სახელობის ოპერისა და ბალეტის თეატრის საბალეტო დასთან ერთად საგასტროლოდ იმყოფებოდა იაპონიაში.

## ჯილდოები
* 1976 – საქართველოს დამსახურებული არტისტი

## ლიტერატურა
* საიუბილეო თარიღები: თეატრი, მუსიკა, კინო თბ., 1989 გვ.69

## რესურსები ინტერნეტში
## სქოლიო
კატეგორია:დაბადებული 30 აგვისტო
კატეგორია:დაბადებული 1929
კატეგორია:ქართველი მუსიკოსები
კატეგორია:ქართველი პედაგოგები
კატეგორია:საქართველოს სსრ-ის დამსახურებული არტისტები
კატეგორია:კიევის სახელმწიფო კონსერვატორიის ინსტიტუდის კურსდამთავრებულები
კატეგორია:საქართველოს ღირსების ორდენის კავალრები
კონსტანტინე ვაისერმანი

**კონსტანტინე ვაისერმანი** (დ.  20 მაისი, 1896, თბილისი — გ. 1988) — ქართველი მწერალი,პედაგოგი,რეჟისორი.

## ბიოგრაფია
1915 წელს დაამთავრა თბილისის რეალური სასწავლებელი.

უმაღლესი განათლების მისაღებად გაემგზავრა ხარკოვში, სადაც შევიდა ტექნოლოგიურ ინსტიტუტში. 1917 წელს გაწვეულ იქნა ჯარში.1919 წელს ექსტერნად ჩააბარა გამოცდები თბილისის უმაღლეს პედაგოგიურ კურსებზე და მიიღო ფიზიკა–მათემატიკის მასწავლებლის წოდება. 1927 წელს შეთავსებით დაიწყო მუშაობა თვითმოქმედ წრეში, რომელიც იმავე წელს გადაკეთდა რუსულ მოზარდ მაყურებელთა თეატრად. ამ თეატრის დაარსების ერთ–ერთი ინიციატორი იყო. აქ მან დაიწყო მოღვაწეობა როგორც პედაგოგიური ნაწილის გამგემ. 1935 წლიდან ის დაინიშნა თეატრის დირექტორის მოადგილედ, შემდეგ კი დირექტორად და სამხატვრო ხელმძღვანელად. 1950–1953 წლებში იყო გრიბოედოვის თეატრის დირექტორი, ხოლო 1953–1962 წლებში კვლავ რუსული მოზარდ მაყურებელთა თეატრის დირექტორი. 

## ჯილდოები
* 1941 – საქართველოს ხელოვნების დამსახურებული მოღვაწე.

## ბიბლიოგრაფია
* მსოფლიოში პირველი : თბილისის საბავშვო რკინიგზა (ავტორი) თბილისი, ნაკადული, 1978 102გვ.
* თავშესაქცევი კაბადონი : საშ. და უფრ. სასკოლო ასაკის ბავშვთათვის ; თარგმნა მ. ომიაძემ (ავტორი) თბილისი, ნაკადული, 1972 46გვ. 

## ლიტერატურა
* ხელოვნების კალენდარი: თეატრი, მუსიკა, კინო თბ., 1996 გვ.29.

## რესურსები ინტერნეტში
კატეგორია:დაბადებული 20 მაისი
კატეგორია:დაბადებული 1896
კატეგორია:გარდაცვლილი 1988
კატეგორია:თბილისში დაბადებულები
კატეგორია:ქართველი მწერლები
კატეგორია:ქართველი პედაგოგები
კატეგორია:ქართველი რეჟისორები
კატეგორია:თბილისის რეალური სასწავლებელი კურსდამთავრებულები